Оні (міфалогія)

Оні () — у японскай міфалогіі — вялікія злобныя рагатыя чалавекападобныя дэманы з ікламі і чырвонай, блакітнай ці чорнай скурай, якія жывуць у Дзігоку, японскім аналагу пекла. Еўрапейскія аналагі оні — чэрці і бесы.

Вельмі моцныя, адсечаныя часткі цела прырастаюць на месца. У баі карыстаюцца жалезнай дубінай з шыпамі (канаба). Носяць Сцёгнавую павязку (фундосі) з тыгровай шкуры. Нягледзячы на свой прасцячны знешні выгляд, оні вельмі хітрыя і разумныя; могуць пераўтварацца ў людзей.

Любяць чалавечае мяса. У некаторых легендах апавядаецца, што оні ненавідзяць сою.

Лічыцца, што людзі, якія не кантралююць свой гнеў, могуць пераўтварыцца ў оні. Часам (выключна рэдка) оні бываюць добрымі да людзей і нават служаць іх абаронцамі.

Раз у год, 3 лютага, у Японіі адбываецца цырымонія выгнання оні.

Гульня ў квача завецца ў Японіі «онігока» («гульня оні»). Вядучы ў гульні завецца «оні».

 Паходжанне 
Слова «оні» паходзіць ад он'ёмі (кітайскага чытання) іерогліфа 隠, які значыць хавацца , а оні першапачаткова ўяўлялі сабой нябачных духаў і багоў катастрофаў, хваробаў і іншых непрыемнасцяў. Гэты змрочныя здані таксама могуць прымаць розныя формы, каб падмануць (а часта і ўразіць) людзей. Такім чынам, кітайскі іерогліф (), што значыць «прывід», пачаў ужывацца для гэтых бясформавых істот.

Нябачныя оні, у рэшце рэшт, сталі антропаморфнымі і прынялі сучаснае, огра-падобнае аблічча (часткова праз сінкрэтычныя працэсы), падобнае з істотамі, перанятымі з будызму, такімі, як індыйскія ракшасы і якша, а таксама галоднымі духамі, званымі гакі, і дэманічнай світай Эмы, які наказвае грэшнікаў у Дзігоку (Пекле).

 Дэманічная брама 
Яшчэ адной крыніцай для выявы оні з'яўляецца звязаная з Кітаем канцэпцыя амёдо — старажытнаяпонскай эзатэрычнай касмалогіі. Паўночна-ўсходні кірунак быў названы Кімон (鬼门, «дэманічная брама»), і лічыўся нешчаслівым кірункам, праз які прыходзяць злыя духі. На падставе змяшчэння дванаццаці жывёл Задыяка на кірункі часцін свету, Кімон быў таксама вядомы як Ушытора (丑寅), ці «бык і тыгр», і візуальныя дэталі ў вобразе оні, такія як, рогі быка і тыгрыныя клыкі, кіпцюры і сцёгнавая павязка са скуры тыгра з'явіліся з гэтага вызначэння.

У працэсе будаўніцтва храмаў з гэтым часта сутыкаюцца, і японскія будынкі часам маюць Г-падобныя нішы на паўночным усходзе, каб прагнаць оні прэч. Энр'яку-дзі, на гары Хіэй, на паўночны ўсход ад цэнтра Кьёта, і Кан'эй-дзі, недалёка ад замка Эда, з'яўляюцца прыкладамі гэтага. Японская сталіца таксама пераехала на паўднёвы захад з Нагаока-ке (长冈京) у Кіёта ў 8-м стагоддзі.

 Традыцыйная культура 
thumb
Некаторыя вёскі праводзяць штогадовыя цырымоніі выгнання Оні, асабліва на пачатку вясны. На фестывалі Сэцубун людзі кідаюць сою за межы свайго дому і крычаць "Оні-ва сото! Фуку-ва уці!" («鬼は外! 福は内!» , «Оні прэч! Шчасце ў дом!»). Статуя малпы таксама прызначана для абароны ад Oні, бо японскае слова малпа, «сару», з'яўляецца амафонам слову «пакідаць». Фальклор кажа, што падуб можа быць выкарыстаны для абароны ад Oні.How to Escape a Japanese Oni — YouTube
У пазнейшыя часы оні страцілі частку сваёй першапачатковы злобы, часам прымаючы на сябе ахоўныя функцыі. Мужчыны у касцюмах оні часта ўдзельнічаюць у японскіх парадах, каб адбіць любыя няўдачы. Японскія будынкі часам уключаюць элемент з выявай твару оні на дахоўцы, называны , які, прадухіляе няўдачы, таксама як гаргульі у заходняй традыцыі.

Яны займаюць заўважнае месца ў японскай гісторыі аб Маматара (персікавым хлопчыку), і аповедзе аб Вясёлай Маленькай Жанчыне, што стала асновай для кнігі Arlene Mosel «The Funny Little Woman».

Многія японскія ідыёмы і прыказкі таксама спасылаюцца на Oні.

 Спасылкі 

 Істоты ў японскіх легендах 

Катэгорыя:Японскі фальклор
Катэгорыя:Дэманалогія
Катэгорыя:Міфічныя істоты ў японскай міфалогіі